Täna õhtul on ETV2 ekraanil Adele'i kontsert Londonis, kus ta esitab koos bändiga BBC kontsertfilmis stuudiopublikule oma tuntumaid hitte ja kauaoodatud värskemat materjali.
Lugude vahel vestleb Graham Norton lauljatariga tema karjäärist ja värvikast elust, samuti tutvub Adele oma suurimate fännidega. Lisaks näeb lõike Adele'i esimesest teleesinemisest Oscari auhindade galal 2013. aastal, mil ta võitis parima filmilaulu auhinna looga "Skyfall" samanimelisest James Bondi filmist.
Adele'i kontsert on ETV2 eetris täna õhtul kell 22.50.
Toimetaja: Rutt Ernits